open-index/open-wikipedia-markdown huggingface dataset:
Marianus Scotus

**Marianus Scotus** (født 1028, død 1082 eller 1083) var en irsk munk og kronikør (som ikke må forveksles med navnbror Marianus Scotus, død 1088, abbed ved St Peter's i Regensburg). Marianus Scotus var irlender av fødsel og ble kalt *Máel Brigte* (moderne irsk Maelbhríde, som betyr «(Sankt) Brigids tjener».

## Liv og virke
Han ble utdannet av en bestemt Tigernach, og etter at han ble munk i 1052 reiste han over til kontinentet i Tyskland i 1056 og for resten av livet tilbrakte han var han ved klostret St Martin i Köln og ved Fulda-klosteret, og deretter ved Mainz hvor han døde den 22. desember 1082 (eller året etter). Han ble gravlagt i katedralen i Mainz.

Marianus skrev en *Chronicon* med den hensikt at det skulle være en universalhistorie fra jordens skapelse og til 1082. Chronicon var svært populære i middelalderen og i England var de i stor utstrekning benyttet av Florence av Worcester og andre skribenter. Den ble første gang trykket i Basel i 1559 og har blitt redigert med en innledning av Georg Waitz for *[[Monumenta Germaniae Historica]]*, *Scriptores* (Bd. v). Se også Wilhelm Wattenbach: *Deutschlands Geschichtsquellen* (Bd. ii., 1894).

## Referanser


## Litteratur
* Reeves, William (1860): *On Marianus Scotus, of Ratisbon*, Royal Irish Academy.
* Chisholm, Hugh, red. (1911): «Marianus Scotus» i: *Encyclopædia Britannica*, 11. utg. Cambridge University Press.
Gabi Zange

**Gabi Zange** (født *Schönbrunn* 1. juni 1961 i Crimmitschau, Sachsen) er en tidligere tysk skøyteløper. Hun var i verdenseliten på langdistansene (3000 og 5000 meter). Hun vant tre bronsemedaljer i olympiske leker: I OL 1984 i Sarajevo på 3000 meter, og i OL 1988 i Calgary både på 3000 og 5000 meter.

Hun har vunnet EM på skøyter, allround for damer i 1984, og satte samtidig to verdensrekorder (på 5000 meter og sammenlagt). Hun satte i alt fire verdensrekorder, den siste på 3000 meter (4.14,76) i et verdenscupløp i Calgary. Hun la opp etter sesongen 1987/88.

## Personlige rekorder

## Referanser




## Eksterne lenker
*
Jens Brun-Pedersen

**Jens Brun-Pedersen** (født 1954) er en norsk journalist og programleder på TV og radio. Etter radio- og tv-karrieren var han pressesjef i Human-Etisk Forbund. 

Brun-Pedersen har examen artium fra Drammen Gymnas. Han har mellomfag i historie og grunnfag i sosiologi fra Universitetet i Oslo. Fra 1977 til 1978 var han internasjonal sekretær i Norsk Studentunion.

I radio begynte Brun-Pedersen som 18-åring og har vært innom programmer som ''Ungdommens radioavis'', *[[Ungdomsnytt]], [[Barnetimen]], [[Her og nå (radioprogram)|Her og nå]], [[Nattradioen]]*, *NRK Sørlandssendingen, [[Dagsnytt]], [[Ekko (radioprogram)|Ekko]]* og *[[Utenlandssendingen]]*. Fra 1982 til 1984 var han ansvarlig redaktør og daglig leder i Radio Oslo, som han startet sammen med Jan Øyvind Helgesen, Tor Risberg og Petter Nome. Sammen med humorist Otto Jespersen stod han bak matpakkefilosofene «Bjarne og Gunnar», kjent fra NRK fra midten av 1980-tallet til midten av 1990-tallet. Han arbeidet som reporter i Dagsrevyen fra 1990 til 1994.

1994 ble han programleder for den nystartede TV-quizen *[[Jeopardy!]]*, som ble sendt på TV 2 fra 1994. Han har også vært journalist i VG og Osloavisen. 

I 1998 ble Brun-Pedersen ansatt som pressesjef i Human-Etisk Forbund og han har gjennom denne stillingen deltatt i flere debatter vedrørende statsreligion og livssyn. Han har selv bakgrunn fra pinsebevegelsen, men brøt med bevegelsen i ungdomsårene. Han hadde stillingen som pressesjef frem til han gikk av med pensjon i 2021. 

## Personlig forhold
Jens Brun-Pedersen er barnebarn til Sverre Kornmo og nevø av Morgan Kornmo, som begge var predikanter i pinsebevegelsen. 

## Referanser


## Eksterne lenker
*
Corethrellidae

**Corethrellidae** er en liten familie av tropiske mygg beslektet med stikkmygg Culicidae og svevemygg. De er trolig alle blodsugere, men biter ikke mennesker. Larvene lever i vann.

## Utseende
Små mygg, 1,3 til 2,5&nbsp;mm lange, grå, brune eller svartaktige på farge. De ligner svevemygg, men er mindre. Kroppen er slank, beina og vingene er lange og slanke. Hodet er lite og flatt, fasettøynene er C-formet og krummer seg rundt antennefestene. Punktøyne (ocelli) mangler. Antennene er lange og tynne og består av 15 ledd, med hårkranser på hvert ledd. Det ytterste antenneleddet er gaffeldelt. Munndelene er korte, men kraftige, stikkende. Vingene har skjell langs årene og ligner vingene til stikkmyggne. Beina er lange og tynne med tydelige sporer på leggene (tibiae). Larvene ligner stikkmygglarver.

## Levevis
Larvene lever i vann og er rovdyr. Munndelene tyder på at hunnene suger blod, men de biter ikke mennesker og blodsuging har sjelden blitt observert. Nyere observasjoner tyder på at alle corethrellidene angriper frosker. Man har fanget mange flere arter enn de som tidligere var kjent ved å lokke dem med opptak av hann-froskenes kvekking. Disse myggene sprer sovesyke-lignende parasitter i slekten *[[Trypanosoma]]* mellom froskene.

## Utbredelse
Slekten *[[Corethrella]]* finnes i tropiske og subtropiske områder rundt hele Jorda.

## Fossiler
Gruppen er kjent fra fossiler tilbake til tidlig kritt.

## Systematisk inndeling

* orden Tovinger, Diptera
** underorden Mygg, Nematocera
*** overfamilie **Culicoidea**
**** familie **Corethrellidae** - bare én slekt
***** slekten ***Corethrella*** Freeman, 1962  – nærmest en art i Saudi-Arabia og fire arter i Japan

## Kilder
* Borkent, A. og Grafe, T.U. 2012. The frog-biting midges of Borneo - from two to eleven species. Zootaxa 3279: 1-45 http://mapress.com/zootaxa/2012/f/zt03279p045.pdf
* Sæther, O.A. 1997. Family Corethrellidae. Side 319-323 i: Papp, L. og Darvas, B. (red.): *Contributions to a Manual of Palaearctic Diptera. Volume 2*. Science Herald, Budapest.

## Eksterne lenker
* 
* Norsk Entomologisk forening – for deg som vil lære mer om insekter.
Mijas

**Mijas** er en kommune i provinsen Málaga og er en av Spanias største kommuner (147 km²). Kommunesenteret heter **Mijas Pueblo**. I kommunen finnes blant annet badestedet *La Cala de Mijas* og det mer industrielle området *Las Lagunas*. I Mijas finnes 7 golfbaner, og det er grunnen til at stedet har stor tiltrekningskraft på golfspillere. Alle steder utenfor Mijas Pueblo går under fellesnavnet *Mijas Costa*. Mijas har 9 badestrender med ulikt utseende og størrelse på sin bortimot 12 km lange kystlinje. Stranden i La Cala de Mijas er den best utrustede og har fått EUs blå kvalitetsflagg. 

Mijas Pueblo er en av Andalucías berømte hvite byer og er en stor turistattraksjon. Byens tyrefekterarena skiller seg ut fra andre arenaer ved at den er firkantet og en attraksjon i seg selv. Byen ligger 428 meter over havet og har en henførende utsikt over en stor del av Costa del Sol. Ved klart vær kan man se Gibraltar, den afrikanske kysten og Atlasfjellene.

## Referanser


## Eksterne lenker
* 
* Mijas turistguide
Kongedømmet Ryukyu

**Kongedømmet Ryukyu** (琉球王国 *Ryūkyū Ōkoku*) var et uavhengig rike som hersket over det meste av Ryukyuøyene fra 1300-tallet til 1800-tallet. Kongene av Ryukyu forente øya Okinawa og utvidet sitt rike nordover til Amamiøyene i dagens Kagoshima i Japan og sørover til Yaeyama-øyene nær Taiwan. 

På 1400-tallet ble de tre rikene Hokuzan, Chuzan og Nanzan forent under kong Sho Hashi av Chuzan. Kongene i Chuzan hadde blitt anerkjent av kineserne som de rettmessige regentene over øyene. Slottet Shuri var Sho Hashis residens.

Riket var tributtpliktig til Kina og var kjent for sin skipsfart og handel. Sent på 1500-tallet kom imidlertid riket mer og mer under innflytelse av Japan. I lang tid var riket underlagt det japanske Tokugawa-styret, samtidig som det nøt stor selvstendighet. Riket eksisterte helt til 1879, da det ble avskaffet og gjort til en del av Japan.

## Referanser
Bound

***Bound*** er en amerikansk filmthriller fra 1996, som handler om en kvinne som ønsker å komme seg unna sitt ekteskap med en mafiaboss. Da hun møter kvinnen som er ansatt for å pusse opp naboleiligheten, innleder de to damene et forhold, og de klekker ut en plan for å kunne stikke av med $2 millioner av mafiabossens penger. Detter er den første filmen brødrene Wachowski regisserte, og det var på grunn av denne de fikk muligheten til å regissere *[[The Matrix]]*.

## Handling

Historien sentreres rundt de to hovedfigurene, «Corky» og «Violet», og deres forsøk på å stjele 2 millioner dollar fra «Violet»s ektemann «Caesar» (som har mafiaforbindelser). De skal i tillegg få det til å se ut som om det er et annet medlem av mafiaen som har stjålet pengene. Handlingen i filmen snur flere ganger, etter som «Caesar» og de andre figurene begynner å forstå at noe er på gang.

På veien mot rikdom innleder det to damene et sterkt lesbisk forhold.

## Rolleliste

## Eksterne lenker
* 
* 
* Omtale av ''Bound'' på AfterEllen.com
Nordarnøya

**Nordarnøya** er ei øy i Gildeskål kommune i Nordland. Nordarnøya er forbundet til Sørarnøya med bru, men ingen av øyene har fastlandsforbindelse.

## Referanser
Lars Nilsen

**Lars Nilsen** (født 1953) er en norsk journalist, filosof og programleder som var ansatt i NRK en årrekke.

Nilsen tok i 1987 hovedfag i filosofi ved filosofisk institutt  på Norges teknisk-naturvitenskapelige universitet i Trondheim med oppgaven «Pessimisme som filosofisk posisjon», en undersøkelse av Arthur Schopenhauers og Peter Wessel Zapffes filosofiske pessimisme.

Han ble ansatt i NRK Radio i 1988 og startet som journalist i kulturprogrammet *Notabene* på P2. I midten av 1990-årene hadde han et fast innslag med filosofiske betraktinger i ''Norgesglasset''. Fra 2001 til 2017 var han programleder for ''Studio Sokrates'', sammen med Knut Borge.

I 1998 ga han ut humorboken *Det filosofiske hjørne*.
## Utgivelser
*

## Referanser
Spontan generasjon

: *Denne artikkelen handler om historiske teorier om den pågående fremveksten av liv, for gjeldende teori om livets opprinnelse se [[abiogenese]]*.

**Spontan generasjon** er en eldre teori om opprinnelsen til liv dannet av de gamle grekerne som mente at liv kunne oppstå av seg selv om man bare utsatte *[[jord]]*, *[[luft]]*, *[[vann]]* og et eterisk stoff kalt *apeiron* («livskraft») for de rette omgivelser. Det fantes f.eks. oppskrifter på hvordan man kunne lage hvite mus ved å la noen kluter råtne i et hjørne. Selv om det var heftig diskusjon rundt temaet var det ingen som klarte å motbevise teorien før det franske vitenskapsakademiet i 1860 utlovet en dusør for en avklaring i saken. Louis Pasteur tok utfordringen og testet teorien.

## Forsøk av Louis Pasteur
Det første han gjorde var å koke opp kjøttbuljong, lukke lokket og la det stå. Det gjæret ikke. Men det var ikke nok. Tilhengere av spontan generasjon mente at når han lukket lokket, stengte han også ute livskraften som fantes i luften. Han fikk så laget en glasskolbe hvor luft kunne strømme fritt, men støv ikke kunne trenge helt inn. Buljongen gjæret heller ikke da.

Tvilere trakk så frem vin og hvordan den kunne gjære, selv når den var i helt lukkede omgivelser. Han mente at bakteriene må ha kommet fra annensteds. Han testet teorien ved å trekke ut saften via sterile sprøyter, og la det stå og gjære i den samme typen kolber han testet kjøttbuljongen i. Druesaften ble ikke til vin.

Dette var tilstrekkelig for det franske forskningsakademiet, og Louis Pasteur fikk dusøren.

Han fant også ut at jo høyere over bakken kolbene befant seg, jo tregere ble innholdet gjæret. Dette fordi luften oppe i fjellene er tynnere, med færre partikler.

## Andre kjente tilfeller
I alkymien er en homunculus et lite menneske som dannes ved en liknende prosess som beskrevet først i denne artikkelen.

Wilhelm Reich mente han hadde greid å skape liv, såkalte bioner gjennom fysiske eksperimenter han foretok mens han bodde som flyktning i Norge i på 1930-tallet.
Hauk-klassen

**Hauk-klassen** er en norsk klasse missiltorpedobåter. Båtene ble bygd i 1979 og 1980, og var i bruk til 2008. Fartøyene ble oppgradert/modernisert i 2001 for å kunne brukes operativt frem til 2015, men alle fartøyene ble tatt ut av tjeneste i 2008. Fartøyene som ble oppgradert ble omtalt som Super-Hauk grunnet den kraftige oppgraderingen av KKI-systemet &ndash; det samme våpensystemet som blir brukt i Skjold-klassen, den nye klassen MTB-er. Super-Hauk-klassen skulle etter planen fases ut etterhvert som fartøyene i Skjold-klassen ble overtatt, men noen av fartøyene ble i stedet hugget opp, i det den første MTBen i Skjold-klassen ble operativ.

Mot slutten av sin operative karriere opererte ikke fartøyene lenger i skvadroner på samme måte som tidligere. Blant annet ble hele 21. MTB-skvadron lagt ned.

Opprinnelig var planen å fase ut Hauk-klassen i takt med overtagelse av fartøyer i Skjold-klassen, men dette ble endret: «Dagens missiltorpedobåter i Hauk-klassen blir faset ut i takt med innfasingen av Skjold-klassen. For hver nye MTB som kommer inn i strukturen, går to gamle ut. De besetningsmedlemmene som til nå er tatt ut til de nye MTB-ene kan bemanne de fartøyer i Hauk-klassen som er i opplag ved behov, samtidig som produksjonen i Mandal fortsetter.»

De fleste fartøyene i Hauk-klassen ble i stedet hugget opp, men brukbart materiell ble tatt ut og brukt videre andre steder.

Forsvarets avhendingsprosjekt forsøkte fra 2009 å selge seks av de utfasede båtene. 11. november 2012 rapporterte *Aftenposten* at fem fartøy av SuperHauk-klassen var solgt sammen med KNM «Horten», til en ikke oppgitt kjøper i England. Det ble ikke opplyst fra UDs side hva fartøyene skulle brukes til.

## Internasjonale operasjoner
Fartøyene ble benyttet som eskorte for allierte fartøyer gjennom Gibraltarstredet som en del av *Operation Active Endeavour*. Det norske bidraget besto av 21. MTB Skvadron og dens 4 fartøyer. Skvadronen var stasjonert i Cádiz sammen med to danske fartøyer av Flyvefisken-klassen. Oppdraget varte fra april til oktober 2003, og fartøyene fikk mye skryt for innsatsen.

I november 2006 ble fartøyene nok en gang kalt inn til internasjonal tjeneste da 22. MTB-skvadron ble en del av UNIFIL II &ndash; et maritimt FN-bidrag i kystområdet utenfor Libanon som skulle forhindre våpensmugling i området. Fartøyene ble stasjonert i Limassol på Kypros.

## Fartøyer i klassen

* *Hauk* (P986)
* *Ørn* (P987)
* *Terne* (P988)
* *Tjeld* (P989)
* *Skarv* (P990)
* *Teist * (P991)
* *Jo* (P992)
* *Lom* (P993)
* *Stegg* (P994)
* *Falk* (P995)
* *Ravn* (P996)
* *Gribb* (P997)
* *Geir* (P998)
* *Erle* (P999)

## Bilder

Fil:Hauk MTBer.jpg|MTBene til kai i 2001, sett fra dekket til KNM «Horten». Lengst til høyre ses en Stridsbåt 90N.
Fil:Hauk MTBer2.jpg|MTBer til kai i 2001.
Fil:MTB Ravn.jpg|KNM «Ravn» kjører forbi KNM «Horten» i 2001.
Fil:MTB Ravn2.jpg|KNM «Ravn» kjører forbi KNM «Horten» i 2001.


## Referanser


## Eksterne lenker
* Sjøforsvarets offisielle hjemmesider
Hege Woxen

**Hege Woxen** (født 17. juli 1975 i Bærum) er en norsk lyriker.

Woxen har spansk og litteratur ved Universitetet i Oslo og har tatt Forfatterstudiet i Bø.

## Bibliografi
* *Gjemsel med korte dager* – dikt (2000)
* *Endelig står verden på hodet* - lyrikk, Tiden (2015)
* *Krigeren på fanget* - lyrikk, Tiden (2017)

## Gjendiktning
* Moustafa Gharib: *Tidsaldre og drøm* (2003) 

## Kilder
*Presentasjon av Hege Woxen i Forfatterkatalogen på Forfattersentrums nettsider
Aasne Linnestå

**Aasne Linnestå** (født 1963) er en norsk forfatter,  poet, librettist og dramatiker, oppvokst på Rjukan, bosatt i Oslo.

Linnestå er utdannet cand.mag. fra Universitetet i Oslo, og har studert ved Forfatterstudiet i Bø, 1994/95. Hun var medlem i Det Litterære Råd mellom 2012–2016, er frilansskribent og holder kurs i skapende skriving.

Hun ble tildelt Mads Wiel Nygaards legat for 2016, og i august 2018 fikk Linnestå Amalie Skram-prisen.

## Bibliografi
* *Små, hellige løgner* – Dikt (Aschehoug forlag, 2000)
* *Stanislaw. En forestilling* – dikt (Aschehoug forlag 2002) 
* *Utland* – Roman (Aschehoug forlag 2006)
* *Krakow* – Roman (Aschehoug forlag 2007)  
* *Hagesang* – Roman (Aschehoug forlag, 2011)
* *Morsmål* – Dikt (Aschehoug forlag , 2012)
* *Opphold* – Roman (Aschehoug forlag (2014)
* *Mamma er et annet sted* – Ungdomsroman (Aschehoug forlag 2015)
* *Døgnbok* – dikt, tegninger (H.O.F 2017)
* *HU* –  dikt (Aschehoug Forlag 2018)

## Andre verk / utgivelser
* *UFB* – enakter i antologien *Byens ansikt* – dramatikk (Transit Forlag 2005, fremført på Samtidsfestivalen 2005) 
* *Brrringe* – Artist Book ( i forbindelse med utstillingen Construction Site, Vigelandsmuseet, 2006)
* *Hvil* – libretto (bestillingsverk for Maja Ratkje og Nordland Musikkfestuke, 2008 / CD-innspilling med Marianne Beate Kielland, *Come away death*, Lindeberg Lyd, 2010) 
* *[[Asylos]]* – libretto (bestillingsverk for Maja Ratkje og Olavsfestdagene, 2013. Fremført i Nidarosdomen august 2013)
* *I de dager* – antologi/julefortellinger, Verbum Forlag 2016
**Revelations: This early song* ( Bestillingsverk til Ultimafestivalen 2017, for Maja Ratkje)

## Referanser


## Kilder
* Presentasjon av Aasne Linnestå i Forfatterkatalogen på Forfattersentrums nettsider

## Eksterne lenker
* 
* Aasne Linnestå  i Dagbladet Forfatter
* Aasne Linnestå i NRK Forfatter
* Audiatur: Om Aasne Linnestås diktning
Sjakk-OL

**Sjakkolympiaden** er en sjakkturnering for nasjonslag som er blitt arrangert av Verdenssjakkforbundet (FIDE) siden 1927, og som blir arrangert annet hvert år. De første gangene ble turneringen avholdt med uregelmessige mellomrom. Selv om sjakk blir dekket på sportssidene i mange aviser, er det ikke en offisiell olympisk idrett. Nå er imidlertid FIDE blitt medlem av Den internasjonale olympiske komité, noe som innebærer at sjakk kan bli en olympisk idrett i fremtiden, selv om mange hevder at dette er usannsynlig.

Turneringen arrangeres i to klasser. En åpen klasse hvor deltakere av begge kjønn er tillatt og en dameklasse.

## Rekorder
Flest deltakelser i sjakkolympiader har Lajos Portisch, som deltok 20 ganger og spilte 260 partier, der han scoret 176,5 poeng.

Det lengste partiet var en remis etter 190 trekk mellom Yasser Seirawan og Xu Jun i Thessaloniki 1988.

Det korteste gevinstpartiet varte i bare tre trekk: 1. e2-e4 g7-g5 2. d2-d4 f7-f6 3. Dd1-h5#  (Rhoda Masiyasy, Zimbabwe – Akua Kosife Esse,Togo, 4. runde Tromsø 2014).

## Åpen klasse

## Kvinner

## Litteratur

* Raj Tischbierek: *Sternstunden des Schachs: 30 x Schacholympia*. Sportverlag 1993. ISBN 3-328-00554-4
Leif «Smoke Rings» Anderson

**Leif «Smoke Rings» Andersson** (født 11. februar 1925 i Malmö, død 17. november 1999 samme sted) var en svensk jazzjournalist.

Han skrev på 50-tallet for jazzbladet *[[Orkesterjournalen]]* som i det vesentlige samsvarte med de 113 utgavene han ledet av Sveriges Radios «Reflexer i skivsplittret» og «Swing Sessions». Tilnavnet **«Smoke Rings»** fikk han ved å lede jazzprogrammet  «Smoke Rings»  i 1786 utgaver, fra 1960 til sin død, hvorpå han posthumt mottok Sveriges Radios Malmömedalje.

I Norge ledet han «Swing og sweet» med Knut Borge på 80- og 90-tallet, noe som også ledet til fem jazz-samleutgivelser på CD.

## Utgivelser
* *Swing Sessions*, Ancha forlag, CD, 1991

## Referanser
Atombombekuppelen

**Atombombekuppelen**  er et minnesmerke i Hiroshima i Japan. Bygningen står på UNESCOs verdensarvliste, og var den eneste bygningen nær nullpunktet som ikke ble jevnet med jorden av atombomben over Hiroshima den 6. august 1945.

## Bygningen
I 1910 ble det bestemt at det skulle bygges en utstillingshall for varer produsert i området Hiroshima. Arkitekten Jan Letzel tegnet bygningen, og arbeidet startet i 1914. Bygningen sto ferdig i løpet av 1915. I 1933 ble navnet på bygningen fastsatt til «Hiroshima Prefectural industrial Promotion Hail». Bygningen var i murstein og hadde tre etasjer.

## Bombingen under andre verdenskrig

Den 6. august 1945 ble nesten hele Hiroshima ødelagt etter atombombe. Denne bygningen var den eneste nær nullpunktet der bomben traff som ikke ble jevnet med jorden. Siden bygningen befant seg nesten rett under bomben, var effekten av trykkbølgen mindre. Bygningen var også en av få i området bygd av murstein: De fleste andre var laget av tre. Da bomben eksploderte, ble også denne bygningen ødelagt. Varmeutløsningen ovenfra ødela nesten hele bygningen, og drepte alle som var inne i bygningen. Fordi eksplosjonen kom rett ovenfra, var det enkelte vegger som unngikk totalkollaps. Sammen med rammeverket på kuppelen, har disse veggene blitt et symbol for ettertiden. Det er uvisst når bygningen fikk tilnavnet «A-bomb Dome».

## Bevaring
I 1966 bestemte byrådet i Hiroshima at bygningen skulle bevares for all fremtid. Det ble opprettet en minnepark, kalt fredsparken, og i denne fremstår Atombombekuppelen som det viktigste symbolet for ønsket om verdensfred og avskaffelse av kjernefysiske våpen. Det ble fremskaffet midler både fra japanske myndigheter, men også fra internasjonale kilder, som har muliggjort to restaureringsprosjekter av bygget.

I 1952 ble det avholdt en minneseremoni, og dette skjer nå årlig i parken den 6. august.

## Panoramabilde

## Bildegalleri

File:Hiromuseum.jpg|Products Exhibition Hall i sin originale form (bilde tatt en gang i perioden 1921–33)
File:Genbaku_Dome_2.jpg|Utstillingshallen, bilde tatt fra Motoyasu bro omkring samme tidspunkt.
File:HiroshimaAtomicBombDome1921.jpg|Nattbilde tatt i 1921.
File:A-Bomb Dome close-up.jpg|Innbyggere i byen passerer fredssenteret i Hiroshima på vei til minneseremonien, 6. august 2004
File:Gambaku Dome of Hiroshima.jpg|Bilde tatt fra sørvest.
File:Ganbaku Dome of Hiroshima from distance.jpg|Avstandsbilde av kuppelen, bilde tatt fra Aioi bro.
File:A-bomb dome closeup.jpg|Nærbilde
File:HiroshimaGembakuDome6747.jpg|Kuppelen med minneplakett
File:Hiroshima Peace Memorial before and after bombing.jpg|Før- og nåbilde
File:A-bomb dome.jpg|Atombombekuppelen i 2007
File:A-bomb_dome_at_night.jpg|Atombombekuppelen, nattbilde
File:A-Bomb Dome at Night.JPG|Atombombekuppelen, nattbilde
File:Paper cranes.jpg|Origami-figurer


## Referanser


## Eksterne lenker
* 
* Den offisielle hjemmesiden til Hiroshima Peace Memorial Museum
* UNESCOs side om Genbaku Domu
Kirsten Hansteen

**Kirsten Hansteen** (1903–1974) var en norsk redaktør, forlagsmedarbeider og NKP–politiker fra Oslo. Hun var Norges første kvinnelige regjeringsmedlem da hun fra juni til november 1945 konsultativ statsråd i Sosialdepartementet i samlingsregjeringen. Hun var stortingsrepresentant for Akershus 1945–1949.

## Bakgrunn og familie
Hun ble født i Lyngen, der faren Ole Christian Strøm Moe (1866–1907) var distriktslege. Da faren døde flyttet mora og barna til Oslo. Hennes søster Gerda Sophie (1905–1985) giftet seg i 1929 med Karl Evang. 

## Utdannelse og virke
Hun tok artium i 1921, og studerte en periode fra 1921 tysk bifag og begynte på historie hovedfag. 

Etter et kort ekteskap med Johan Schreiner i 1928 giftet hun seg i 1930 med advokat Viggo Hansteen. 

Hun var medarbeider i *[[Norsk biografisk leksikon]]* fram til 1940. Under andre verdenskrig redigerte hun det illegale bladet *[[Kvinnefronten (avis)|Kvinnefronten]]*. Viggo Hansteen ble henrettet av den tyske okkupasjonsmakten i 1941, men Kirsten Hansteen fortsatte med motstandsarbeid.

Sammen med Henriette Bie Lorentzen, som hadde sittet i konsentrasjonsleiren Ravensbrück etter å ha blitt arrestert for sin deltagelse i motstandsarbeidet under krigen, grunnla og utgav Hansteen tidsskriftet *[[Kvinnen og Tiden]]* gjennom ti år (1945–1955). Tidsskriftet var en fortsettelse på de illegale bladet *Kvinnefronten*. De arbeidet også med studiesirkler og brevkurs om kvinnesak generelt. Fra 1955 studerte Hansteen russisk. Fra 1960 til 1970 arbeidet hun ved Universitetsbiblioteket i Oslo. Hun var første varamedlem til Den Norske Nobelkomite fra 1949 til 1952. 

## Gravsted og ettermæle
Ekteparet Hansteen er begravet i Æreslunden på Vår Frelsers gravlund, Oslo.

I Oslo er Kirsten Hansteens plass oppkalt etter henne.

## Referanser


## Eksterne lenker
*
Tore Skoglund

**Tore Skoglund** (1947–2024) var en norsk forfatter, journalist, programleder og humorist. Han var ansatt i NRK en årrekke og huskes spesielt fra humorprogrammet ''Du skal høre mye''.

Skoglund arbeidet en tid i jordbruk, fiskeri og anlegg før han ble journalist i *[[Senjens Blad]]*, etterfulgt av ''Nordlys'' og A-pressen i Oslo. Han arbeidet for NRK i en årrekke, først i samarbeid med Arthur Arntzen, dernest med programmene *[[Du skal høre mye]]* fra restauranten Rorbua i Tromsø, lørdagsserien *[[Helan & Helan]]* med Knut Borge, portrettserien ''Mellom bakkar og berg'', *[[Dansegalla]]* fra ulike dansehaller, og radioserien *[[Før ørene faller av]]* på P2 med Leif Erik Forberg.

Skoglund ble tildelt Spellemannprisen 1991 tildeles Arthur Arntzen for utgivelsen *Latterkula* hvor Tore Skoglund og Asle Myrvoll bidrar

Skoglund fikk sammen med Arthur Arntzen og Asle Myrvoll Spellemannprisen i 1991 for *Latterkula*. Han er også æresviking av Bjarkøy. I 2018 ble han tildelt Kongens fortjenstmedalje.

## Bibliografi
* *Pussycats* : *Myke poter og kvasse klør -* &ndash; om popgruppa fra Tromsø, Forlaget Nord (1987)
* *Du skal flire mye før kjeften revner* &ndash; humor, med Svein Nymo, Cappelen (1988)
* *Flir mer!* &ndash; humor, Cappelen (1989)
* *Tre herrer - helt bortreist* &ndash; humor, med Knut Smistad og Arnulf Eilertsen, Cappelen (1990)
* *Draugen - hevneren fra havet* &ndash; fagbok om folketro, med Sonja Westrheim og Hans Kristian Eriksen, Cappelen (1992)
* *På kanten* &ndash; humor, med Alf Tande Petersen, Cappelen (1992)
* *Kjære skrythals* &ndash; humor, med Knut Borge, Cappelen (1994)
* *Kjære landsmenn* &ndash; humor, med Knut Borge, Cappelen (1995)
* *Humør-mixtur* &ndash; humor, Cappelen (1996)
* *Hilmars verden* &ndash; humor, Cappelen (1999)
* *Skoglunds favoritter* &ndash; humor, Cappelen (2000)
* *Uhørt ; Tore Skoglund intervjuer Tore Skoglund* &ndash; Cappelen (2003)
* *Alt for Norge – og vel så det* &ndash; humor, med Knut Borge, Cappelen (2005)
* *Dø ikke før døden* &ndash; humor, med Knut Borge, Cappelen (2005)
* *Fridtjof : elsket jævelunge* &ndash; biografi, Bok i Nord, (2015)
* *Resten av livet* &ndash; selvbiografi, Bok i Nord, (2016)
* *Vær snill med Oslo-folk* &ndash; humor, Bok i Nord, (2019)

## Referanser


## Eksterne lenker
*
TV 2 Zebra

**TV 2 Zebra** (tidligere **TV 2 Xtra**) er en norsk reklamefinansiert TV-kanal som er eid av TV 2 Gruppen. Kanalen startet sine sendinger 24. januar 2004. TV 2 Zebra startet opp i 2004 som sportskanalen TV 2 Xtra, men etter en omprofilering endret kanalen navn, innhold og sitt visuelle uttrykk til slik det er i dag.

Siden 2013 har kanalen vist programmer i HD.

## TV 2 Xtra
TV 2 Xtra var det opprinnelige navnet på TV-kanalen som i dag går under navnet TV 2 Zebra. Kanalen så dagens lys i 2004, men ett år senere skiftet den navn på grunn av manglende optimisme blant TV 2 Gruppen. Da kanalen skiftet navn, skiftet den samtidig sendeprogram, med både gamle og nye program på agendaen. TV 2 Xtra ble primært opprettet for å appellere til sport- og fotball-interesserte, med rettighetene til blant annet spansk fotball.

## Programmer

### Norske programmer

#### Talk shows
* *[[Manshow]]*  (2006 - 2009)
* *Sent med Simen Sund*  (2012)

#### Dokumentar
* *[[Iskrigerne]]*  (2014 - 2016)
**[[Alex og Aune]] (*2020 - 2021)

## Markedsandeler

## Referanser


## Eksterne lenker
*
TV 2 Zulu

**TV 2 Zulu** er den mindre søsterkanalen til den danske TV-stasjonen TV&nbsp;2. Zulu gikk på luften den 15. oktober 2000 med Palle Strøm og Keld Reinicke som kanalsjefer.

Kanalens primære målgruppe er personer i aldersgruppen 15&nbsp;til 40&nbsp;år og innenfor den aldergruppe hadde kanalen i 2004 en seerandel på 4&nbsp;prosent.

TV 2 Zulu sendes via satellitt og har siden 2003 vært en betalingskanal.

Zulu har stått bak programmer som *[[Langt fra Las Vegas]]*, *[[Klovn (tv-serie)|Klovn]]* og *[[FC Zulu]]*. Zulu sender også en del sportsgrener som kun kan sees på Zulu. Det dreier seg f.eks. om amerikansk fotball fra NFL og Touring Car fra DTC.
## Eksterne lenker
*
TV 2 (andre betydninger)

**TV&nbsp;2**, eller **TV2**, har flere betydninger:

## Selskaper
* TV 2 Gruppen, norsk mediekonsern

## TV-kanaler
### Norske TV-kanaler
* TV 2 Direkte, TV-kanal under TV 2 Gruppen
* TV 2 Livsstil, TV-kanal under TV 2 Gruppen
* TV 2 Nyheter, TV-kanal under TV 2 Gruppen
* TV 2 Sport, TV-kanaler under TV 2 Gruppen
* TV 2 Sport Premium, TV-kanal under TV 2 Gruppen
* TV 2 Zebra, TV-kanal under TV 2 Gruppen

### Andre TV-kanaler
* TV 2, dansk TV-kanal
* TV 2 Charlie, dansk TV-kanal
* TV 2 Film, dansk TV-kanal
* TV 2 Zulu, dansk TV-kanal
* TVNZ 2, newzealandsk TV-kanal
* SVT 2, svensk TV-kanal
* Yle TV2, finsk TV-kanal

## Annet
* TV 2 E-sport, norsk TV-redaksjon
* TV 2 Nyhetene, norsk nyhetsprogram
* TV 2 Play, dansk strømmetjeneste
* TV 2 Play, norsk strømmetjeneste
* TV 2 Sporten, norsk TV-redaksjon
Torkjell Berulfsen

**Torkjell Kristian Berulfsen** (1943–2024) var en norsk programskaper, programleder, journalist, komiker og forfatter. Han jobbet i NRK i nesten 40 år og ledet en rekke underholdnings- og faktaprogrammer.

## Liv og virke
Berulfsen gikk handelsgymnas etter folkeskolen. Han tok utdannelse som filolog ved Universitetet i Oslo. 

Han ble tilknyttet NRK i 1976 og i løpet av årene her ledet han radio- og TV-programmer som *[[Reiseradioen]]*, *[[Nitimen]]*, *[[Nattradioen]]*, *[[Borgulfsen]]* (sammen med Knut Borge), *[[Borgulfsens betasuppe]]* (sammen med Knut Borge), *WOK* og *[[Dykk i arkivet]]*. *[[Herfra til halv ti]]*. Sammen med Borge var Berulfsen ansvarlig for programinnslaget «Upper Ten», der siste ukes ti mest profilerte samfunnsaktører gjennomgikk juryens evaluering av seg. I de senere år ledet han en rekke faktaserier, deriblant *[[Edle dråper]]*, *[[Berulfsens fargerike]]*, *[[Berulfsens pengebinge: Pengenes historie]]*, *[[Berulfsens konspirasjoner]]* og *[[Edel årgang]]*.

Han gikk av med pensjonen i 2013.

Sommeren 2014 ledet han programmet *Ferievikarene* i NRK P1+ sammen med Else Michelet. 

I 2000 ble han tildelt Riksmålsforbundets lytterpris og senere Gullruten 2007 for serien *[[Berulfsens fargerike]]*. 

## Privatliv
Han var sønn av språkforskeren og filologen Bjarne Berulfsen.

Torkjell Berulfsen døde i 2024 etter lengre tids sykdom, 81 år gammel.

## Dokumentarserier på NRK TV
Denne oversikten viser dokumentarseriene som er sendt på NRK TV med Torkjell Berulfsen:

## Utgivelser
* *Edle dråper*, om alkohol, Cappelen, 2001.  Også utgitt på Lydbokforlaget.
* *Opp i røyk*, om tobakk, Cappelen, 2003
* *Luksus*, om luksus, Cappelen, 2005
* *Den store norske humorboken*, redaktør, Cappelen, 2005
* *Berulfsens fargerike*, NRK, 2007

## Referanser


## Eksterne lenker
* 
*
Transjoik

**Transjoik** (etablert i Trondheim i 1992) er en samisk musikkgruppe innen jazz og samisk musikk, ofte karakterisert som ambient electronica, techno og trance, dog med en aning joik, slik at det blir world music.  Grupperingens opprinnelige navn var **Frode Fjellheim Jazzjoik Ensemble**.

Transjoik er en kvartett med keyboardist og opprinnelig initiativtager Frode Fjellheim som frontfigur, sammen med to perkusjonister og gitarist.
Gruppen har opptrådt på Montreal International Jazz Festival, Water Festival, Stockholm, Rouen-festivalen i Frankrike og The Knitting Factory i New York.

## Bandmedlemmer
*Frode Fjellheim – keyboards
*Nils-Olav Johansen – gitar
*Tor Haugerud – perkusjon
*Snorre Bjerck – perkusjon

## Utmerkelser
*Liet Ynternasjonaal i Nederland, for låta *Mijjajaa* (2003) 

## Utgivelser

, nominert til Spellemannprisen
, med Sher Miandad Khan fra Pakistan på vokal

## Referanser


## Eksterne lenker
* 
* transjoik.com
Johan Hampus Furuhjelm

**Johan Hampus Furuhjelm** (russisk: Фуругельм, Иван Васильевич, født 11. mars 1821, død 21. september 1909) var en finsk/russisk admiral, forsker, overfalagmann av den russiske Østersjøflåten, guvernør av Russisk Fjernøsten, byen Taganrog og Russisk Amerika.

Johan Hampus Furuhjelm var født i svensk adelsfamilie i Helsingfors. Han var sønn av Otto Wilhelm Furuhjelm (1794&ndash;1871) og Ulrika Johanna Fredrika Fock (1795&ndash;1856). Han fikk hjemmeundervisning, men i alderen av 15 i 1836 kom inn på marinekorps. Etter korpset Furuhjelm tjenestegjorde i den Russiske Østersjøflåten i 1838&ndash;1846. I 1845 fikk han løytnantsrang. I 1843&ndash;1844 deltok han i hydrografisk arbeid i Finskebukta, i 1846&ndash;1847 tjenestegjorde han på Svartehavet.

I 1850 fikk Furuhjelm en ny stilling i Russisk-Amerikansk Selskap som Novoarkhangelsk havnets kommanderende og seilte fra Kronstadt til Novoarkhangelsk ombord på skipet «Nikolaj I». Han ankom til Novoarkhangelsk i april 1851 og seilte derfra til Hawaii, California og Kina på vegne av Russisk-Amerikansk Selskap. I 1854 han var ansatt i havnetskommanderende i Ajansk og i 1858 ble han Russisk Alaskas guvernør. I løpet av hans ledelse på Alaska bidro han til utvikling av skipsbygging, knyttet gode naboforhold med indianere, prøvde å forsone fiendtlige sider. I 1859 Furuhjelm ble gift med Anna von Shoultz. I løpet av 5 år i Alaska fikk ekteparet Furuhjelm tre døtre. Den eldste, Anni Furuhjelm, senere ble en av hovedpersoner i internasjonal kvinnebevegelse og medlem av Finlands Parlament.

I 1864 Johan Furuhjelm overga sine guvernørs plikt til Dmitrij Maksutov som ble den siste Alaskasguvernør. Sommeren 1864 familie Furuhjelm dro til Russland. I 1865-1870 Furuhjelm tjenestegjorde som militærguvernør i Primorskij Kraj. I februar 1871 var han ansatt i sjef av russiske havn på Stillhavet. I denne perioden bidro han meget til utvikling av Vladivostok og Primorskij Kraj, åpnet *Amur Telegraph Company*, flere fyr og skipdokker. I 1872&ndash;1874 var han flagmann på Den Russiske Østersjøflåten. I 1874&ndash;1876 Johan Furuhjelm var guvernør av byen Taganrog i Sør-Russland hvor han åpnet det første bibliotek. Blant besøkere av biblioteket var den berømte forfatteren Anton Tsjekhov. I 1878&ndash;1880 Furuhjelm tjenestegjorde som kommanderende av havnen i Revel, det russiske navnet for Tallinn.

Johan Furuhjelm døde 21. september 1909 i Urjala, Finland.

## Referanser
Norsktoppen

***Norsktoppen*** er et norsk musikkprogram som gikk på NRK Radio fra 1973 til 2008. Pådriverne for å etablere et slikt program var Arne Bendiksen og en samlet platebransje. Målet var å få det samme som svenskene hadde hatt siden 1962; en ukentlig rangering av nasjonale poplåter basert på en fagjury og lytternes forslag, basert på en avspilling av kandidatene i forkant («Kanskje på Norsktoppen»).

Første sending gikk den 20. januar 1973. Siste sending gikk 20. desember 2008.

## Om programmet
Utelukkende norske tekster var tillatt, i den første perioden som var ledet av Jon Anders Helseth (og Svein Byhring); Erik Heyerdahl vikarierte.  Under Totto Osvolds ledelse ble det i 1986 tillatt også med utenlandske tekster, og nye programledere var Rita Westvik og Jarl Goli, etterfulgt av Eva Glorvigen, Tine Holm, Rune Gokstad, Rune Alstedt, Hege Hagaløkken, Jon Henriksen (Q-Jon) (som også har vært representert med egenkomponert sang på listen i en hel uke), og Terje Myklebost før produsenten Kristian Lindeman overtok i 1991, og hadde ansvaret til 2004.  Fra 2005 overtok tidligere innhopper Vidar Lønn-Arnesen. Innhoppere var Merete Glorvigen, Steinar Fjeld, Erik Rasmussen, Hanne Hoftun og Sven Ole Engelsvoll.

På landskappleiken på Lillehammer i 1968 framførte spelmannen Odd Bakkerud en versjon av Fanitullen som skulle sette store spor etter seg. En dame fra Hallingdal utbrøt under framføringen: «Høyr, høyr, han spela på to felu!» Øystein Sunde, som var til stede i salen, lot seg inspirere og spilte denne inn på plate med Christiania Fusel & Blaagress i 1972. Denne innspillingen var kjenningsmelodien til Norsktoppen i en årrekke, så en tid kjente hele Norges befolkning slåttens hovedmotiv. Bakkerud selv sa det slik: «Du veit de' va' moro gut, å gå ned ette' Karl Johan, og alle plystra på denne låtten!»

*Balladen om Morgan Kane* med Benny Borg var første ukevinner. Tidenes norsktoppmelodi ble ved 30-årsjubileet i 2003 kåret til å være «Rock Machine» med New Jordal Swingers.  *30 år med norsktoppen* ble utgitt samtidig (Tylden Records).

## Nedleggelse
NRK besluttet i februar 2008 å legge ned *Norsktoppen* fra nyttår 2008/09, noe som resulterte i sterke reaksjoner fra mange. Det ble også tatt opp i Stortinget.

## Årets norsktoppmelodier
Ved hvert årsskifte var det naturlig å kåre årets melodi.
*«Barn av regnbuen» med Lillebjørn Nilsen, 1973
*«Nyforelsket 70 år», med Inger Lise Rypdal, 1974
*«Stjerneskudd», med Anita Skorgan, 1980
*«Barkebille boogie», med Øystein Sunde, 1981
*«Vil du følge med meg?», med Bente Lind, 1982
*«Ingen er så nydelig som du», med Tor Endresen, 1991
*«Radio Luxembourg», med Tor Endresen, 1992
*«Mi pia, din gutt», med Ola Bremnes, 2004 og 2005

## Referanser


## Eksterne lenker
* Norsktoppen vekkes til live på NRK Gull
* Norsktopp-lister
Geir Gulliksen

**Geir Gulliksen** ble født 31. oktober 1963 på Kongsberg,  og er i dag bosatt i Oslo. Han er en norsk forfatter og forlagsredaktør. 

Gulliksen har gått på Forfatterstudiet i Bø (1985). Han har arbeidet som forlagsredaktør i Tiden Norsk Forlag. Fra 2000 er han sjefredaktør i Oktober forlag. Gulliksen har vært en pådriver for mye av den nye litteraturen fra 1990-tallet. I 2008 ble han tildelt Mads Wiel Nygaards legat. I 2014 ble han tildelt Aschehougprisen.

Diktet «Alt dette skal begynne en gang til» (fra samlingen *Se på meg nå*) ble kåret til «Årets beste dikt» av NRK P2s fagjury og lyttere i 2005.
## Bibliografi
* *Mørkets munn* &ndash; roman (1986)
* *Steder. På torget* &ndash; dikt (1990)
* *Lenkene flyter på vannet* &ndash; drama (1991)
* *Monografi* &ndash; dikt (1996)
* *Virkelighet og andre essays* &ndash;essays (1996)
* *Om tyngde og letthet* &ndash; dikt (1998)
* *Voksne dikt* &ndash; dikt (1999)
* *Våkner om natten og vil noe annet* &ndash; roman (2001)
* *Poetokrati* &ndash; essays (2003)
* *Kanskje. Kanskje ikke, eller Pia er et spøkelse* &ndash; barnebok (2003) (illustrert av Bo Gaustad) 
* *In vivo* &ndash; roman (2004) (sammen med Håvard Syvertsen)
* *Se på meg nå* &ndash; dikt (2005)
* *Hvis jeg må være meg* &ndash; samlede dikt 1995-2005 (2006)
* *Hannu, Hannu* &ndash; ungdomsroman (2006)
* *Et ansikt som minner om norsk politikk* &ndash; dikt (2008)
* *Tjuendedagen* &ndash; roman (2009)
* *Forenkling* &ndash; roman (2010)
* *Iben og forvandlingen* &ndash; bildebok (2012)
* *Bøyde knær* &ndash; roman (2012)
* *En kropp* &ndash; dramatikk, framført på Dramatikkens hus (2012)
* *Kan vi gjøre det igjen* &ndash; tilnærmet samlet sakprosa, essays, Aschehoug (2013)
* *Ung trost klokken fem om morgenen i en brusende alm* &ndash; lyrikk, Flamme (2014)
* *Joel og lo* &ndash; barnebok, Aschehoug (2014)
* *En kropp og Demoner 2014* &ndash;  dramatikk, Aschehoug (2014)
* *Historie om et ekteskap* &ndash;  roman, Aschehoug (2015)
**Se på oss nå* – roman, Aschehoug (2018)
**Hjemlandet og andre fortellinger* (red. sammen med kronprinsesse Mette-Marit) – antologi, Aschehoug (2019)
**Bli snill igjen* &ndash; roman, Aschehoug (2020)
**Hvis jeg var mann* &ndash; essays, Aschehoug (2021)
**Øvre port, nedre port* &ndash; roman, Aschehoug (2023)
**Luftrommet over Ukraina* &ndash; roman, Aschehoug (2025)

## Referanser


## Kilder
* Presentasjon av Geir Gulliksen i Forfatterkatalogen på Forfattersentrums nettsider
* Presentasjon av Geir Gulliksen på Aschehougs nettsider

## Eksterne lenker
* 
* 

*  Geir Gulliksen hos Aschehoug
Prøyssisk åpning

**Prøyssisk** er en sjakkåpning som defineres ved åpningstrekkene 1.e4 e5 2.Sf3 Sc6 3.Lc4 Sf6. Svarts 3. trekk som går til angrep på den hvite bonden på e4, er atskillig skarpere enn 3...Lc5 som hadde ført til italiensk. Åpningen er svært gammel og ble analysert allerede i 1580 av Giulio Cesare Polerio.

## Varianter
Hvis hvit ønsker en roligere stilling er dekning av e4-bonden med 4.d3 et konservativ mulighet. Åpningen går over til den rolige «Giuocco Pianissimo» varianten av Italiensk etter 4...Lc5. Andre trekk er 4...Le7, 4...h6 eller det aggressive 4...d5.

Forsøk på å dekke bonden med 4.Sc3 fungerer ikke så bra. Svart kan spille 4...Sxe4! 5.Sxe4 d5, som vinner tilbake offiseren og overtar kontroll over sentrum. Hvis 4.Sc3 likevel spilles er det med tanke på å spille den spekulative Boden-Kieseritzky gambitten 4.Sc3 Sxe4 5.0-0.

Sentrumsbruddet 4.d4 gir hvit rask utvikling, men svart får slått ut de hvite sentrumsbøndene og får som regel utligning.

En av de mest kritiske testene er 4.Sg5 som truer på f7 og nesten forsert vinner en bonde, selv om tempotapet med springeren gjorde at spillere som Siegbert Tarrasch stemplet trekket som amatørmessig («ein richtiger Stümperzug»). Variantene kan være svært skarpe. Traxler-varianten 4...Lc5 ignorerer trusselen for rask utvikling. Flere ville varianter har blitt analysert til evig sjakk. Vanligere er 4...d5 5.exd5. Nå er 5...Sxd5?! svært risikabelt grunnet 6.Sxf7!? med farlig angrep eller det mer konservative, men også aktive 6.d4. I stedet pleier svart å ofre bonden med 5...Sa5, 5...b5 eller 5...Sd4.
Florencio Campomanes

**Florencio Campomanes** (født 22. februar 1927 i Manila, Filippinene, død 3. mai 2010 i Bugaio, Filippinene) var en filippinsk sjakkspiller og -organisator.

Campomanes representerte hjemlandet i flere sjakkolympiader, og spilte i den forbindelse mot flere storheter. Han tapte blant annet partier mot Mikhail Tal og Miguel Najdorf i Leipzig 1960 og Lev Polugaevskij i Havana 1966.

Han huskes imidlertid best som president for verdenssjakkforbundet FIDE. Han overtok vervet i 1982, og beholdt det gjennom perioder med store kontroverser, blant annet avbruddet av VM-matchen  mellom Anatolij Karpov og Garri Kasparov før det forelå noe endelig resultat, og løsrivelsen fra FIDE av Professional Chess Association i 1993.

Campomanes ble etterfulgt som FIDE-president i 1995 av Kirsan Iljumzjinov. 

5. februar 2003 dømte en filippinsk rett Campomanes for manglende redegjørelse for et beløp tilsvarende ca. 240&nbsp;000 amerikanske dollar, et beløp som ble tildelt FIDE til sjakkolympiaden i Manila i 1992. Campomanes ble idømt en fengselsstraff på 1 år og 10 måneder.

## Referanser


## Eksterne lenker
*
Lyndon B. Johnson Space Center

**Lyndon B. Johnson Space Center** (JSC) er et romfartssenter i Clear Lake-området i det sørøstlige Houston i Texas i USA. Det er NASAs senter for bemannede romferder. Det ble bygget på en tomt som ble donert av *Rice University* som ligger like ved.

JSC inneholder *Mission Control Center*, som er NASAs kontrollsenter for koordingering og overvåking av alle bemannede romferder i USA. NASA's astronaut-utdanning ligger også ved JSC.

## Historikk

NASAs senter i Houston har sin opprinnelse i et lovforslag fremsatt av daværende senator Lyndon B. Johnson, som var fra Texas.  JSC ble den gang kalt for "Manned Spacecraft Center," og ble åpnet i 1961, senere omdøpt til "Lyndon B. Johnson Space Center" i 1973, det året Johnson døde.

I 1965 var JSC i full operasjonell drift og har vært senter for koordingering og overvåking av alle bemannede operasjoner for siden *Gemini 4* i 1965.  

I tillegg til å huse NASAs astronaut-prosjekter, er også *Lunar Receiving Laboratory* plassert ved JSC. Her ble de første astronautene som kom tilbake fra måneferden satt i karantene og her er også jord- og stenprøver fra månen lagret.

20. april 2007 klarte William Philips (60) å få med seg en pistol gjennom sikkerhetskontrollen og tok to personer som gissel. Philips drepte den ene mannen, David Beverly, før han skjøt seg selv. William Philips hadde vært ansatt hos NASA i 12-13 år.

## Se også
* NASA
* Lyndon B. Johnson

## Referanser


## Eksterne lenker
* 
* Lyndon B. Johnson Space Center
* Space Center Houston
* Space Center Houston Tour - My Big Adventure (556 Bilder)
*  ''Suddenly, tomorrow came... En historie om Johnson Space Center'' (PDF format) 1993
* NASA Johnson Space Center Oral History Project – Intervju med Thomas W. 'Tommy' Holloway
Lynsjakk

**Lynsjakk** er sjakk der spillerne har 10 minutter eller mindre til å utføre alle trekkene sine. Hvis det spilles med bonustid, faller partiet inn under lynsjakkbegrepet hvis grunnbetenkningstiden pluss 60 ganger bonustiden er 10 minutter eller mindre. De vanligste variantene er 5 minutter på hele partiet, eller 3 minutter med 2 sekunder bonus per trekk. For å holde rede på tidsforbruket, bruker spillerne et sjakkur. Lynsjakk er temmelig populært på mange Internett-sjakksider. Fram til 1950-tallet var det vanlig med en variant hvor en klokke ga lyd fra seg hvert 5. eller 10. sekund, og spilleren som var i trekket måtte da umiddelbart utføre trekket sitt. Hurtigsjakk har ikke så kort betenkningstid. 

Den korte betenkningstiden gjør at man har kortere tid på å vurdere hvert enkelt trekk. Dette fører til mer oppjaget spill, særlig når tiden er i ferd med å renne ut. Hvis en spiller bruker opp tiden sin, går seieren til motstanderen, med mindre motstanderen ikke har nok brikker til å vinne spillet. I så fall er resultatet remis. Som i normal sjakk fører også sjakkmatt til vunnet parti. En vanlig regel i lynturneringer er at dersom en spiller gjør et ulovlig trekk, kan motstanderen påpeke det og kreve seieren. Hvis en spiller for eksempel setter sin egen konge i sjakk, kan motstanderen kreve seieren. Det er imidlertid ikke tillatt å slå motstanderens konge, gjør man det kan faktisk spilleren som fikk kongen slått kreve seier på ulovlig trekk. 

## Referanser
Russeflue

**Russeflue** (*Bibio pomonae*) er en stor og karakteristisk art av hårmygg. Den kan være veldig tallrik enkelte år og tiltrekker seg derfor oppmerksomhet.

## Utseende
Russeflua er en stor hårmygg, 10-14&nbsp;mm lang. Kroppen er helt svart, men lårene er klart røde. Vingene er glassklare med de fremste vingeårene svarte. Som hos alle hårmygg er det stor forskjell på hunnen (relativt små øyne, kraftig bakkropp) og hannen (store øyne, bakkroppen flattrykt). Larvene har rødbrun farge.

## Utbredelse og levevis
Russeflua er vidt utbredt og finnes over det meste av den palearktiske sone (Europa og Nord-Asia), men i Sør-Europa bare i fjellene. Nært beslektede arter finnes i Nord-Amerika. I Norge finnes den over hele landet, men er gjerne mindre tallrik ytterst ved kysten i Sør-Norge, unntatt på lyngheier. Særlig tallrik er arten på lynghei og i fjellbjørkeskogen, men den finnes også opp til 1350 moh i fjellet, i Jotunheimen ved Kyrkjevatnet observert 2016 i store mengder ca. 1485 moh. Larven lever i tette klynger i strølaget, og bruker to eller flere år på larveutviklingen. De voksne hannene henger stille i lufta 2 til 5 meter over bakken, med bakbeina hengende ned. Man finner også ofte russeflua på blomster der de drikker nektar. Arten blir ikke regnet som en skadegjører.

## Krigsflue
Russeflua varierer kraftig i antall mellom ulike år. Enkelte år er det umulig å finne voksne mygg, andre kan de være veldig tallrike. Ifølge nordnorsk folketro skulle store massesverminger av denne arten varsle en kommende krig. Arten ble derfor kalt **krigsflue**. Navnet **russeflue** kommer av at man trodde de store mengdene store mygg som av og til dukket opp var blåst inn fra Russland. På Island blir arten kalt **Galdrafluga** eller **galdralöpp**, som henspiller på at den ble satt i sammenheng med magi (galdring). Navnet russeflue har enkelte steder blitt brukt om sommerfuglen fjellbloddråpesvermer (*Zygaena exulans*).

## Systematisk inndeling

* orden Tovinger, Diptera
** underorden Mygg, Nematocera
*** overfamilie **Bibionoidea**
**** familie Hårmygg, Bibionidae
***** **Russeflue**, *Bibio pomonae* (Fabricius, 1775)

## Referanser




## Eksterne lenker
*
Sjakkmatt

**Sjakkmatt** (ofte forkortet til **matt**) er en situasjon i sjakk der den ene spillerens konge er angrepet, og det ikke er mulig å parere trusselen. Kongen blir aldri slått; partiet er over så snart kongen er satt sjakkmatt. Å sette motstanderen sjakkmatt er det endelige målet i sjakk (selv om ikke alle partier ender med matt &ndash; ofte gir en spiller opp før mattstillingen oppstår, eller partiet ender med remis.

* Hvis kongen er angrepet, men trusselen kan pareres (ved å slå brikken som sjakker, flytte kongen til et felt som ikke er angrepet, eller ved å sette en brikke mellom kongen og brikken som setter sjakk), sier man at kongen står i *sjakk*. 
* Hvis en spiller *ikke* står i sjakk, men ikke kan gjøre noen lovlige trekk (det vil si trekk som ikke setter kongen i slag), har det oppstått en pattstilling, og partiet bedømmes som remis.

## Etymologi
Opprinnelsen til ordet er enten fra persisk *šāh māt* (Shah mat) som betyr «kongen er overrasket/overrumplet/beseiret» eller fra arabisk *ash-shaykh mat* «kongen er død»

## Referanser